CELEX: 31984D0149
Language: el
Date: 1984-03-05 00:00:00
Title: 84/149/ΕΟΚ: Απόφαση της Επιτροπής της 5ης Μαρτίου 1984 για την έγκριση προγράμματος σχετικά με την εμπορία και τη μεταποίηση του σκληρού σίτου στην περιφέρεια της Σικελίας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31984D0149

84/149/ΕΟΚ: Απόφαση της Επιτροπής της 5ης Μαρτίου 1984 για την έγκριση προγράμματος σχετικά με την εμπορία και τη μεταποίηση του σκληρού σίτου στην περιφέρεια της Σικελίας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 073 της 16/03/1984 σ. 0082 - 0082

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Μαρτίου 1984  για την έγκριση προγράμματος σχετικά με την εμπορία και τη μεταποίηση του σκληρού σίτου στην περιφέρεια της Σικελίας, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (84/149/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,  Εκτιμώντας:  ότι, στις 8 Ιουλίου 1983, η ιταλική κυβέρνηση ανακοίνωσε το πρόγραμμα σχετικά με την εμπορία και τη μεταποίηση του σκληρού σίτου στη Σικελία·  ότι στόχος του εν λόγω προγράμματος είναι η δημιουργία και ο εκσυγχρονισμός των εγκαταστάσεων ξήρανσης του σκληρού σίτου και της παραγωγής επιλεγμένων σπόρων προς σπορά σκληρού σίτου με σκοπό την προσαρμογή του τομέα αυτού στις σύγχρονες απαιτήσεις και τη βελτίωση των εσόδων των παραγωγών· ότι, συνεπώς, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77, εκτός από το μέρος που αφορά την παραγωγή σπόρων προς σπορά·  ότι το πρόγραμμα περιέχει αρκετά από τα στοιχεία που απαιτούνται στο άρθρο 3 του κανονισμού (ΕΟΚ) αριθ. 355/77, γεγονός που αποδεικνύει ότι οι στόχοι που θέτει το άρθρο 1 του εν λόγω κανονισμού είναι δυνατόν να επιτευχθούν στον προαναφερθέντα τομέα· ότι το σχέδιο για την εφαρμογή του προγράμματος δεν υπερβαίνει την προθεσμία που καθορίστηκε στο άρθρο 3 παράγραφος 1 περίπτωση ζ) του εν λόγω κανονισμού·  ότι πρέπει να περιοριστεί η έγκριση του προγράμματος στις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται το πρόγραμμα σχετικά με την εμπορία και τη μεταποίηση του σκληρού σίτου στην περιφέρεια της Σικελίας, που ανακοίνωσε η ιταλική κυβέρνηση στις 8 Ιουλίου 1983, σύμφωνα με τον κανονισμό (ΕΟΚ) αριθ. 355/77, εκτός από το μέρος που αφορά την παραγωγή σπόρων προς σπορά.  2. Η έγκριση του προγράμματος αφορά μόνο τα σχέδια που υποβάλλονται πριν από τις 30 Απριλίου 1984.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 5 Μαρτίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 332 της 27. 11. 1982, σ. 1.